CELEX: 62012CA0320
Language: da
Date: 2013-06-27 00:00:00
Title: Sag C-320/12: Domstolens dom (Femte Afdeling) af 27. juni 2013 — Malaysia Dairy Industries Pte. Ltd mod Ankenævnet for Patenter og Varemærker (anmodning om præjudiciel afgørelse fra Højesteret — Danmark) (Tilnærmelse af lovgivningerne — direktiv 2008/95/EF — artikel 4, stk. 4, litra g) — varemærker — betingelser for erhvervelse og bevarelse af et varemærke — afslag på registrering eller ugyldighed — begrebet »ond tro« hos ansøgeren — ansøgerens kendskab til eksistensen af et udenlandsk varemærke)

3.8.2013   
            
            
               DA
            
            
               Den Europæiske Unions Tidende
            
            
               C 225/36
            
         Domstolens dom (Femte Afdeling) af 27. juni 2013 — Malaysia Dairy Industries Pte. Ltd mod Ankenævnet for Patenter og Varemærker (anmodning om præjudiciel afgørelse fra Højesteret — Danmark)
   (Sag C-320/12) (1)
   
   (Tilnærmelse af lovgivningerne - direktiv 2008/95/EF - artikel 4, stk. 4, litra g) - varemærker - betingelser for erhvervelse og bevarelse af et varemærke - afslag på registrering eller ugyldighed - begrebet »ond tro« hos ansøgeren - ansøgerens kendskab til eksistensen af et udenlandsk varemærke)
   2013/C 225/62
   Processprog: dansk
   
      Den forelæggende ret
   
   Højesteret
   
      Parter i hovedsagen
   
   
      Sagsøger: Malaysia Dairy Industries Pte. Ltd
   
      Sagsøgt: Ankenævnet for Patenter og Varemærker
   
      Sagens genstand
   
   Anmodning om præjudiciel afgørelse — Højesteret — fortolkning af artikel 4, stk. 4, litra g), i Europa-Parlamentets og Rådets direktiv 2008/95/EF af 22. oktober 2008 om indbyrdes tilnærmelse af medlemsstaternes lovgivning om varemærker (EUT L 299, s. 25) — udelukkelse fra registrering eller ugyldighed af et varemærke — begrebet ond tro — ansøger, der på tidspunktet for indgivelsen af varemærkeansøgningen havde eller burde have kendskab til et udenlandsk varemærke — ophævelse af registreringen af en mælkeflaske af plastic som varemærke med den begrundelse, at ansøgeren på tidspunktet for indgivelsen af varemærkeansøgningen havde kendskab til et lignende ældre varemærke, der anvendes i udlandet af et konkurrerende selskab
   
      Konklusion
   
   
               1)
            
            
               Artikel 4, stk. 4, litra g), i Europa-Parlamentets og Rådets direktiv 2008/95/EF af 22. oktober 2008 om indbyrdes tilnærmelse af medlemsstaternes lovgivning om varemærker skal fortolkes således, at begrebet »ond tro« i den forstand, hvori dette udtryk er anvendt i denne bestemmelse, udgør et selvstændigt EU-retligt begreb, der skal fortolkes ensartet i Den Europæiske Union.
            
         
               2)
            
            
               Artikel 4, stk. 4, litra g), i direktiv 2008/95 skal fortolkes således, at for at det kan fastslås, at indgiveren af ansøgningen om registrering af et varemærke er i ond tro i den forstand, hvori dette udtryk er anvendt i denne bestemmelse, skal der tages hensyn til alle de relevante faktorer, der kendetegner den konkrete sag, og som forelå på tidspunktet for indgivelsen af registreringsansøgningen. Det forhold, at indgiveren af denne ansøgning ved eller bør vide, at en tredjemand på tidspunktet for indgivelsen af ansøgningen i udlandet anvender et varemærke, der kan forveksles med det varemærke, som søges registreret, er ikke i sig selv tilstrækkeligt til at fastslå, at indgiveren af den nævnte ansøgning er i ond tro i den forstand, hvori dette udtryk er anvendt i denne bestemmelse.
            
         
               3)
            
            
               Artikel 4, stk. 4, litra g), i direktiv 2008/95 skal fortolkes således, at bestemmelsen ikke tillader medlemsstaterne at indføre en særegen beskyttelsesordning for udenlandske mærker, der adskiller sig fra den, der er indført ved denne bestemmelse, og som er støttet på det forhold, at indgiveren af ansøgningen om registrering af et varemærke havde eller burde have haft kendskab til et udenlandsk varemærke.
            
         
      (1)  EUT C 258 af 25.8.2012.